**Áhítat a 2018. július 7-ei ima - és böjtnaphoz**

**„Hogyan lehet olyan imaéleted és hited, amely hegyeket mozgat meg?”**

Gondolatok az ima-és böjtnapra (2018. július 7.)

Írta: Melody Mason, a világszéles egyház Együtt az imádságban elnevezésű imaszolgálatának koordinátora

Még mindig emlékszem a fájdalomra és a szenvedésre Karin szemeiben. A szíve fájt a két fiáért, akik nem ismerték az Urat. Már sok éve imádkozott értük, de úgy tűnt, semmi változás nem történik. Az imacsoportunk könnyek között körbe ölelte őt imával és szeretettel, és a menny ígéretéhez ragaszkodva elkezdtünk Istenhez könyörögni, hogy hallgassa meg az imáinkat, és tegyen valamit a gyermekekért.

Az idő telt. A következő hónapokban sok különböző emberért imádkoztam, és Karin helyzetének az emléke hamarosan elkezdett homályosodni az elmémben. Majdnem egy évvel később, amikor beléptem egy terembe egy ifjúsági konferencián, éppen egy csoport imádkozott. Letérdeltem, lehunytam a szemem, és hallgattam a komoly imákat. Sok szívettépő ima elhangzott, és néhány könnycsepp is hullott. Két fiatalember mellettem rendkívül szenvedélyesen imádkozott Isten szavára támaszkodva, amint meg nem tért barátaikért küzdöttek. Az imámmal csatlakoztam az övékhez. Az imával töltött idő után kinyitottam a szemem, hogy meggyőződjek róla, kik voltak a bátor társaim az imában.

Éppen ekkor egy ismerős nő lépett be a terembe. Karin volt az.- Megismerkedtél a fiaimmal? -kérdezte.- Ezekkel a fiúkkal? -kérdeztem hitetlenkedve- Igen! Értük imádkoztunk közösen egy éve. Isten meghallgatta a kérésünket, és teljesítette is. Elfogadták Krisztust! A két fiú nem csak hogy elfogata Krisztust, de mind a ketten aktívan elköteleződtek az iránt, hogy másoknak is segítsenek ugyanezt elérni. (Azóta is aktívan Isten dicsőségének a szolgálatában állnak, az egyikük pedig lelkész is lett.)

Valóban egy olyan Istent szolgálunk, aki még a lehetetlenre is képes. Ő áll mindenek felett. Csak a hitünk és a kitartásunk hiánya állhat az útjába.

Ellen White azt írja: „Kérdeztem az angyalt, miért nincs több hit és erő Izraelben? Így felelt: »Ti nagyon hamar elengeditek a Mindenható karját. Szálljon fel fohászotok Isten királyiszékéhez és tartsanak ki erős hitben. Az ígéretek bizonyosak. Higgyétek, hogy elnyeritek azokat a dolgokat, amikért könyörögtök, s akkor mind meglesznek azok. «Ezután Illésre hívták fel figyelmemet. Ő hozzánk hasonló ember volt, de áhítattal és buzgón imádkozott. Hite kiállotta a próbát. Hétszer könyörgött az Úrhoz s végül megjelent a felhő. Láttam, hogy az Úr ígéreteiben kételkedtünk s az Urat hitetlenségünkkel megsértettük.” (Early Writings,1882)

Hogyan fejleszthetünk ki olyan hitet, ami nem hagy el? Úgy hiszem, az egyik titka az, hogy felismerjük, milyen nagyszerű Urat szolgálunk. Amikor Ábrahám elkezdett a hit útján járni, nem tudva, hogy merre halad, és azt is megkérdőjelezte, hogy lesz-e valaha fia, Isten egy éjszaka elhívta, és megkérdezte, hogy meg tudja-e számolni a csillagokat. „Tekints föl az égre, és számold meg a csillagokat, ha meg tudod számolni! Azt mondta neki: Ennyi utódod lesz!” (1Móz15:5). Ábrahám csak a fejét tudta rázni csodálattal és áhítattal telve, ahogyan mi is tesszük ma. És mégis, a Biblia azt mondja nekünk, hogy Isten nem csak a csillagok számát ismeri, de még nevet is ad mindegyiknek. (Zsolt147:4)

Ábrahám nem tudta felfogni Isten ígéretét, de ennek ellenére hitt a szavának. Ennek eredményeként a Szentírás azt mondja: „Ezért attól az egytől, méghozzá egy szinte már elhalttól származtak olyan sokan, mint az ég csillagai és mint a tenger partján a föveny, amely megszámlálhatatlan” (Zsid11:12).

Csodálatos módon Isten a mai napig folytatja az Ábrahámnak tett ígéretének teljesítését. Amint elkezdjük megérteni, hogy milyen nagyszerű Istent szolgálunk, talán Dávid király kiáltását fogjuk visszhangozni, aki ezt írta: „Ha látom az eget, kezed alkotását, a holdat és a csillagokat, amelyeket ráhelyeztél, micsoda a halandó -mondom -, hogy törődsz vele, és az emberfia, hogy gondod van rá?” (Zsolt 8:4-5.)

A következőképpen fogalmazhatjuk újra: „Micsoda az anya, és mi az apa, hogy törődsz velünk, és gyermekeinkért elmondott imáinkkal? És micsoda a gyermek, hogy törődsz velünk, és gyenge, alázatos imáinkkal, amiket szüleinkért vagy szeretteinkért mondunk?”

Bármilyen nehéz is megérteni és elfogadni, a mi Istenünk, aki a hatalmas erejével megteremtette az eget és kifeszítette, gondoskodik rólunk. De nem is csak gondoskodik rólunk, hanem ő is teremtett minket, és szent megbízással látott el bennünket! Elhívott minket, hogy legyünk a munkatársai. Nem csak a pogányok világosságának kell lennünk, ki kell állnunk a vakokért, a bénákért. Segítenünk kell megszabadítani azokat, akik sötétségbe vannak zárva. (Ézs42:5-7)

Sajnos nagyon gyakran éppen a gyermekeink vannak a sötétségben, vagy a szeretteink azok, akik elvesztek. De semmilyen sötétség nem olyan mély, és semmilyen nehézség nem olyan nagy, hogy Isten ne tudna közbelépni, és megszabadítani őket. Valójában éppen akkor, amikor nem látjuk, hogy merre tovább, akkor tud Isten igazán csodát tenni. Úgy gondolom, semmi nem mutat Isten felé nagyobb tiszteletet, mint az, amikor hiszünk a munkája beteljesedésében. Ez a hit messze túllát a mi képességeinken, és megragadja az Ő végtelen erőforrásait. Jeremiás megmondta, hogy semmi nem lehetetlen előtte. (Jer 32:17)

A következő idézet szerint: „Az Isten hatalma határtalan” (Gospel Workers [Az evangélium szolgái], 60. o.) Határtalan? Fel tudjuk fogni, hogy ez mit jelent? Nyilvánvalóan, ha Istenről van szó az ég nem szab határt, ahogy a világegyetem sem. Nincsenek határok –hacsak nem a saját hitünk jelenti a határt.

„A hitünk gyönge. Korlátok közé szorítjuk Izráel szentjét. Legyünk hálásak, hogy Isten hozzájárul, hogy bármelyikünket eszközül használjon fel. Az Úr felelni fog minden hittel elmondott, őszinte imára. Talán nem úgy felel, ahogy elvárnánk, de felelni fog, az bizonyos –talán nem ahogy mi gondoltuk, hanem akkor, amikor a legnagyobb szükségünk van rá.” (Testimonies [Bizonyságtételek], 3. köt., 209. o.)

Ha igazán tudatosulna bennünk, milyen nagy a mi Istenünk, sokkal több hitünk lenne abban, hogy előre mozdítsuk az Ő munkáját. Így a szeretteinkért és a gyermekeinkért is jóval nagyobb hittel tudnánk imádkozni.

Fontoljuk meg az alábbi sorokat Ellen White tollából: „Az ima és a hit megvalósítja azt, amire a földön semmilyen hatalom nem képes.” (A nagy orvos lábnyomán. Budapest, 2001, Advent Kiadó, 368. o.)

„Az Úr meghallgatja a lelkek megmentéséért felszálló imánkat. [ez a gyermekeinket is magába foglalja]” (Messages to Young People [Üzenet az ifjúságnak], 315. o.) „Ő semmit sem tart vissza a szükségét átérző lélektől. Az ilyen embernek szabad bejárása van hozzá, akiben a teljesség lakozik.” (Jézus élete, Budapest, 2000, Advent Kiadó, 246. o.)

„Nem a képességeid tesznek eredményessé -ha meg is növeled őket -, hanem az, amit az Úr tesz érted.” (Krisztus példázatai. Budapest, 1999, Advent Kiadó, 96. o.)

„Krisztus egyháza vagy a keresztény hívő ember legnagyobb győzelmeit nem képességei, műveltsége, gazdagsága vagy az emberek kegye által aratta. Ilyen győzelmek csak az ima titkos helyein, Isten fogadótermeiben arathatók, amikor a komoly, tusakodó hit belekapaszkodik az erő mindenható karjaiba.” (Pátriárkák és próféták. Budapest, 1993, Advent Kiadó, 162. o.)

„A buzgó imára válaszképpen Isten úgy tudja megváltoztatni az emberek szívét és gondolatait, ahogyan a tenger vizét is képes megváltoztatni.” (Review and Herald, Dec. 30, 1902. dec. 30.)

„Nem test és vér ellen kell hadakozniuk, hanem »a fejedelemségek ellen, a hatalmasságok ellen, ez élet sötétségének világbírói ellen, a gonoszság lelkei ellen, melyek a magasságban vannak« (Ef 6:12).

Természetfeletti erőkkel kell harcolniuk, de biztosak lehetnek a természetfeletti segítségben is. A menny minden lénye jelen van ebben a seregben, és közöttük van Az, Aki »Annyival kiválóbb lévén az angyaloknál, amennyivel különb nevet örökölt azoknál« (Zsid 1:4). A Szentlélek, a mennyei seregek Fejedelmének helyettese lejött, hogy vezesse a harcot. Azok az emberek, akik ebben a küzdelemben részt vesznek, lehetnek tökéletlenek, reájuk nehezedhetnek bűneik és hibáik, de Isten kegyelme mindenkié, aki töredelmesen keresi. A Mindenható ereje azok oldalán sorakozik fel, akik Istenben bíznak.” (Jézus élete. Budapest, 2000, Advent Kiadó, 291. o.)

Az ígéretek pedig nem érnek itt véget, hanem folytatódnak. Ne fáradjunk meg, és ne gyengüljünk el. Ne engedjük el az Úr erős kezét. Amíg van élet, addig van remény is. Ő vissza tudja téríteni a tékozlókat. Haza tudja hozni a szeretteinket. A gyermekeink és a szeretteink talán nem látják át a helyzetüket, hogy segítségre van szükségük, de ahogyan Jézus a Biblia idejében a szülők és a családtagok imájára válaszolva cselekedett, ugyanúgy megteheti ezt ma is.

Máté 18:19-ben ezt olvashatjuk: „Bizony, mondom néktek azt is, hogy ha közületek ketten egyetértenek a földön mindabban, amit kérnek, azt mind megadja nekik az én mennyei Atyám.”

Ellen White válasza pedig erre az ígéretre a következő: “Micsoda értékes ígéret! Elhisszük? „Milyen csodálatos eredménye lenne annak ha a hívők csoportjának élő hittel elmondott imái együtt szállnának fel Istenhez! Jézus készen várja, hogy fogadhassa a kéréseket és Atyja elé tárhassa azokat mondván: »Név szerint ismerem ezeket az embereket. Küldj választ az imáikra, mert nevüket tenyerembe írtam!«” (Historical Sketches of the Foreign Missions of the Seventh-day Adventists [Történelmi feljegyzések a hetednapi adventisták missziójából], 152. o.).

Haladjunk előre az Isten ígéreteibe vetett hitünkkel térdre borulva. Isten számára semmi sem túl nagy, és amikor hittel imádkozunk, Ő akár hegyeket is képes megmozgatni, még ha ez a hegy a makacs szívünk lenne is.

**Imák és igényelhető ígéretek gyermekeid számára**

**Dicsőítelek Uram azért, hogy a felénk irányuló gondolataid jók, és nem gonoszak. Te adni szeretnél a gyermekeimnek biztos jövőt és reményt. Az ő nevükben is köszönöm, hogy meghallgatod az imáimat.**

„Mert csak én tudom, mi a tervem veletek -így szól az Úr -: békességet és nem romlást tervezek, és reményteljes jövőt adok nektek. Ha segítségül hívtok, és állhatatosan imádkoztok hozzám, akkor meghallgatlak benneteket.” (Jer 29:11-12)

**Dicsőítelek Uram azért, mert te biztosítottál róla, hogy tanítani fogod a gyermekeimet. Megígérted, hogy megadod nekik azt, amit én nem tudok, és hogy békességet adsz nekik!**

„Fiaid mind az Úr tanítványai lesznek, és nagy lesz fiaid békessége.” (Ézs 54:13)

**Dicsőítelek Uram azért, mert te meg fogod tanítani a gyermekeimnek, hogy milyen igazságban járni, mert te vagy az Út, az Igazság és az Élet. Kívánom, hogy megkapd az örökséget és a jutalmat, ami Téged illet.**

„Nincs nagyobb örömöm annál, mint amikor hallom, hogy az én gyermekeim az igazságban járnak.” (3Jn 1:4).

„Bizony, az ÚR ajándéka a gyermek, az anyaméh gyümölcse jutalom.” (Zsolt 127:3).

**Dicsőítelek Uram azért, mert Te képes vagy a szívekben munkálkodni. A gyermekeim szívét is magad felé tudod fordítani. Uram, kérlek, változtasd meg ma a szívünket! Adj nekünk olyan szívet, ami arra vágyik, hogy megismerjen Téged.**

„Olyan szívet adok nekik, amellyel megismernek engem, hogy én vagyok az Úr. Ők népemmé lesznek, én pedig Istenük leszek, mert teljes szívükkel megtérnek hozzám.” (Jer 24:7).

„A buzgó imára válaszképpen Isten úgy tudja megváltoztatni az emberek [és gyermekek] szívét és gondolatait, ahogyan a tenger vízét is képes megváltoztatni.” (Review and Herald, 1902.dec. 30.).

**Dicsőítelek Uram azért, mert bár mi nem mindig látunk rögtön eredményt, de a könnyeink és az imáink változást hoznak. Köszönöm az ígéretedet, hogy védőfalat fogsz építeni a gyermekeink köré.**

„Ez a munka kifizetődő —Igaz, hogy az anya könnyhullatásaitól és az apa imádságaitól kezdve sok áldozatot kíván Isten útjára nevelni a gyermekeket. Rendíthetetlen kitartást és türelmes irányítást igényel, de ez a munka megtérül. A szülők így erődöt építhetnek gyermekeik köré, amely megvédi őket az egész világunkat elárasztó gonoszságtól.” (Gyermeknevelés, 73. fejezet).

**Dicsőítelek Uram azért, mert meghallgatod a gyermekeimért elmondott imáimat, és hogy te harcolsz a megváltásukért. Hálát adok azért, amiért meg fogod őket menteni!**

„Igen! - ezt mondja az Úr. A hőstől is el lehet venni a foglyokat, és az erőszakostól is megmenekülhet a zsákmánya. Perlőiddel én fogok perelni, fiaidat én szabadítom meg.” (Ézs 49:25).

**Dicsőítelek Uram azért, mert te ígéretet tettél, hogy megmented a nélkülözők gyermekeit. Nagy szükségben vagyunk, Atyám. Az ellenség meg akarja kaparintani a gyermekeinket, és ezerféle módot talál, hogy megtámadhassa őket, de mi Rád tekintünk, hogy törd meg az elnyomó erejét.**

„Szolgáltasson igazságot a nép nyomorultjainak, segítse meg a szegényeket, de tiporja el az elnyomókat!” (Zsolt 72:4)

**Dicsőítelek Uram Augustinus anyjának a bizonyságtételéért.**

“Augustinus anyja imádkozott fia megtéréséért. Bár semmi jelét sem látta, hogy Isten Lelke munkálkodna fia szívében, mégsem csüggedt el. Rátette ujját a Biblia-versekre, Isten elé helyezte, amit megígért, és úgy könyörgött, ahogyan csak egy anya tud. Mély alázata, komoly, lankadatlan könyörgése, rendíthetetlen hite győzelmet aratott, s az Úr megadta neki szíve óhaját. Isten ma is ugyanolyan készségesen meghallgatja népe kéréseit. „Nem rövid az Úr keze: meg tud szabadítani, s a füle sem süket a hallásra...” (Ésa. 59:1) Ha a keresztény szülők komolyan keresik Őt, megtölti szájukat meggyőző érvekkel, és az Ő nevéért hatalmasan munkálkodik majd gyermekeik megtéréséért.” (Testimonies [Bizonyságtételek] 5. köt., 322. o.)

**Dicsőítelek Uram azért, mert Te megígérted, hogy visszahozod a gyermekeimet az ellenség földjéről. Megígérted, hogy hazahozod őket. Ragaszkodom ehhez az ígérethez, és várom, hogy elkezdj munkálkodni.**

„Ezt mondja az Úr: Hagyd abba a hangos sírást, ne könnyezzenek szemeid! Mert meglesz szenvedésed jutalma - így szól az Úr -, visszatérnek fiaid az ellenség földjéről.” (Jer 31:16-17).

**Dicsőítelek Uram azért, hogy nem számít, merre tévelyedtek el a gyermekeink, Te képes vagy arra, hogy visszahozd őket északról, délről, keletről és nyugatról. Az igéd által erősen állok!**

„Ne félj, mert én veled vagyok! Napkeletről visszahozom gyermekeidet, és napnyugatról összegyűjtelek. Ezt mondom északnak: Add ide! és délnek: Ne tartsd fogva! Hozd ide fiaimat a messzeségből, leányaimat a föld végéről” (Ézs 43:5-6).

**Dicsőítelek Uram azért, mert a szereteted az, ami közelebb von minket hozzád. Te már üzembe helyeztél egy tervet, amivel a gyermekeimet visszatérítheted magadhoz. Taníts meg, hogyan szerethetnék úgy, ahogy Te!**

„A szerető Isten még mindig sóvárog a tőle elfordult ember után. Mindent megkísérel, hogy visszahozza az atyai házba. A tékozló fiú nyomorult állapotában „magába szállt”. Megtört az a megtévesztő befolyás, amellyel Sátán fogva tartotta…A tékozló fiúnak, bármilyen nyomorult is volt, reménységet adott az a tudat, hogy atyja szereti. A szeretet vonzotta haza.” (Krisztus példázatai. Budapest, 1999, Advent Kiadó, 135. o.)

**Dicsőítelek Uram azért, mert Te megígérted, hogy meggyógyítasz minket. Szükségem van a gyógyulásra, ahogy a gyermekeimnek is. Kérlek, vezess minket a gyógyulás és a békesség útján.**

„Láttam útjait, mégis meggyógyítom és vezetem őt. Vigasztalással fizetek neki és gyászolóinak. Megteremtem ajkán a hála gyümölcsét: Békesség, békesség közel és távol! Ezt mondja az Úr: Meggyógyítom őt!” (Ézs 57:18-19).

**Dicsőítelek Uram azért, mert Te megígérted, hogy megadod nekünk a bölcsesség és a kinyilatkoztatás Lelkét a Te megismerésed által. Igénylem ezt az ígéretet a gyermekeim számára. Tudják meg az elhívásukban rejlő reményt. Tapasztalják meg a kegyelmed gazdagságát. Ismerjenek meg Téged!**

„És kérem, hogy a mi Urunk Jézus Krisztus Istene, a dicsőség Atyja adja meg nektek a bölcsesség és a kinyilatkoztatás Lelkét, hogy megismerjétek őt;és világosítsa meg lelki szemeteket, hogy meglássátok: milyen reménységre hívott el minket, milyen gazdag az ő örökségének dicsősége a szentek között, és milyen mérhetetlenül nagy az ő hatalma rajtunk, hívőkön. Minthogy hatalmának ezzel az erejével munkálkodik a Krisztusban” (Ef 1:17-19).

**Dicsőítelek Uram azért, mert Te mindig gondoskodni fogsz rólam és a gyermekeimről is. Segíts, hogy a gyermekeim megtudhassák, hogy Te soha nem fogsz cserbenhagyni minket, és hogy egyrészt Te vagy a mindennapi kenyerük, másrészt fizikai értelemben meg is adod azt nekik!**

„Gyermek voltam, meg is öregedtem, de nem láttam, hogy elhagyatottá lett az igaz, sem azt, hogy gyermeke koldussá vált.” (Zsolt 37:25).

**Dicsőítelek Uram azért, mert Te megígérted, hogy a Szentlélek, és az ígéret szavai, amelyeket a számba adtál, az én generációmról a gyermekeim generációjára fog szállni, és tovább. Ragaszkodom ehhez az ígérethez!**

„Ilyen szövetségem van nekem velük -mondja az Úr: Lelkem, mely rajtad nyugszik, és igéim, amelyeket szádba adtam, nem fogynak ki a szádból, utódod szájából és utódod utódainak a szájából, mostantól fogva mindörökké -mondja az Úr.” (Ézs 59:21)

**Dicsőítelek Uram azért, mert te harcolsz értem és a gyerekeimért. Taníts meg minket arra, hogy mit jelent veszteg maradni. Mentesíts minket az „egyiptomiak” csábításától, és a gonosztól, ami felül akar kerekedni rajtunk. Törd meg a nemzedékünk bűneit, amik megkötöznek minket!**

„De Mózes így felelt a népnek: Ne féljetek! Álljatok helyt, és meglátjátok, hogyan szabadít meg ma az Úr benneteket! Mert ahogyan ma látjátok az egyiptomiakat, úgy soha többé nem fogjátok látni őket. Az Úr harcol értetek, ti pedig maradjatok veszteg!” (2Móz 14:13-14).

**Dicsőítelek Uram azért, mert te kárpótolni fogsz azokért az évekért, amelyekben pusztított a sáska. Könyörgök azért, hogy nagyszerű munkát végezz a gyermekem életében, és hogy töltsd ki a lelked rá az elkövetkező napokban, ahogyan azt megígérted!**

„Kárpótollak azokért az évekért, amelyekben pusztított a sáska” (Jóel 2:25).

„Azután kitöltöm majd lelkemet minden emberre. Fiaitok és leányaitok prófétálni fognak, véneitek álmokat álmodnak, ifjaitok látomásokat látnak.” (Jóel 3:1).

**Dicsőítelek Uram azért, mert Te meghallod a kiáltásunkat. Te látod a lelki küzdelmet, amivel szembenézünk a gyermekeinkkel, de megígérted, hogy megszabadítasz minket, és hogy megadod nekünk azt, amire szükségünk van a győzelemhez. Ragaszkodom hozzád, és a szavad biztonságához!**

„A szülőkre nagyszerű és felelősségteljes munka vár, ezért jogosan kérdezik: „Ki az, aki erre alkalmas?” Isten azonban megígérte, hogy bölcsességet ad azoknak, akik hittel kérik, s pontosan teljesíti is az ígéretét. Az olyan hittel elégedett, amely a szaván fogja Őt.” (Testimonies [Bizonyságtételek] ,5. köt., 322. o.)

**Dicsőítelek Uram az ígéretedért, hogy ha a megfelelő módon neveljük a gyermekeinket, úgy ha felnőnek, akkor sem fognak eltávolodni ezektől a tanításoktól.**

„Neveld a gyermeket a neki megfelelő módon, még ha megöregszik, akkor sem tér el attól.” (Péld 22:6)

**Dicsőítelek Uram azért, hogy megérted anyai szív terhét, és nem számít, milyen vészhelyzettel állok szemben, Te hűséges társam és barátom vagy.**

„Ismeri minden anyai szív terhét és minden szükségben a legjobb barát. Örökkévaló karja támogatja az istenfélő, hűséges édesanyát.” (Boldog otthon. Budapest, 1998, Advent Kiadó, 173. o.)

„Az édesanya imáinak erejét nem lehet eléggé felbecsülni. Ő, aki fia és leánya mellett térdel gyermekségének viszontagságaiban, ifjúságának veszedelmeiben, csak az ítéletkor tudja meg, mily hatást gyakoroltak imái gyermekei életére.” (Boldog otthon. Budapest, 1998, Advent Kiadó, 224. o.)

**Dicsőítelek Uram azért, mert ahogyan a Bibliában válaszoltál az apa könyörgésére, ugyanúgy ma is meghallgatod az apai szív imáját. Köszönöm, hogy megmented a gyermekeinket! Köszönöm a Lelkedet!**

A királyi tisztviselő újra kérte őt: »Uram, jöjj, mielőtt meghal a gyermekem.« Jézus erre így válaszolt: »Menj el, a te fiad él.« Hitt az ember a szónak, amelyet Jézus mondott neki, és elindult.” (Jn 4:49-50)

„Mert vizet árasztok a szomjas földre, patakokat a szárazra. Lelkemet árasztom utódaidra, áldásomat sarjadékaidra.” (Ézs 44:3)

**Dicsőítelek Uram azért, hogy adtad nekem a gyermekeimet, hogy megtanulhassam tőlük, hogyan térhetek meg igazán! Segíts nekem, hogy ne vegyem készpénznek ezeket a leckéke, és segíts, hogy tudjam, hogyan irányíthatom a tekintetüket mindig terád! Tégy engem igazi bizonyságtevővé, ami megmutatja, hogy mit jelent megtérni!**

„Bizony, mondom néktek, ha meg nem tértek, és olyanok nem lesztek, mint a kisgyermekek, nem mentekbe a mennyek országába.” (Mt 18:3)